Diari Oficial de la Generalitat Valenciana


Sumari del DOGV 7990, del 01-03-2017 (2017/1608)

Extracte de la Resolució de 22 de febrer de 2017, del rector de la Universitat Politècnica de València, per la qual es convoquen les beques del programa Meridies-Cooperació per a la participació de l'alumnat en projectes de cooperació al desenvolupament en països d'Àfrica i Llatinoamèrica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7990

Data del DOGV
:   01-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1608


Data del document
:   22-02-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 22 de febrer de 2017, del rector de la Universitat Politècnica de València, per la qual es convoquen les beques del programa Meridies-Cooperació per a la participació de l'alumnat en projectes de cooperació al desenvolupament en països d'Àfrica i Llatinoamèrica. [2017/1608]  
BDNS (Identif.): 333653  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
La persona sol·licitant ha d'estar matriculada en una titulació de la UPV de grau, primer cicle, segon cicle o màster oficial, durant el període en què se sol·licita i en què es gaudeix de l'ajuda.  
Queda exclòs l'alumnat de doctorat, de títols propis (matrícules del CFP) o d'intercanvi acadèmic (Erasmus, Sèneca, etc.), així com el que haja gaudit en anys anteriors d'una beca de mobilitat del Centre de Cooperació al Desenvolupament (CCD) de la UPV en qualsevol de les seues modalitats.  
  
Segon. Finalitat  
Fomentar la solidaritat i els valors de la cooperació al desenvolupament entre l'alumnat i el personal docent.  
Permetre l'alumnat posar en pràctica els coneixements adquirits durant la seua formació acadèmica en col·laboració amb entitats i institucions les finalitats de les quals siguen l'eradicació de la pobresa i la desigualtat.  
  
Tercer. Bases reguladores  
Accessibles en:  
http://www.upv.es/entidades/CCD/infoweb/ccd/info/790412normalc.html  
  
Quart. Import  
Amb caràcter general, l'ajuda econòmica finançada sota el programa Meridies-Cooperació és la següent:  
Borsa de viatge (bitllets de transport, vacunes i visats): 1.000 euros  
Ajuda per a allotjament i manutenció: 400 euros al mes.  
Assegurança mèdica no farmacèutica.  
  
Cinqué. Termini de presentació de sol·licituds  
El termini de lliurament de les sol·licituds comença el mateix dia de la publicació de l'extracte de la convocatòria en el Diari Oficial de la Generalitat Valenciana i finalitza el 23 de març de 2017 a les 14.00 hores. En cas que queden places desertes després de la resolució d'aquest primer termini, el CCD n'obrirà un segon per a les destinacions vacants entre les 09.00 hores del 2 de maig i les 14.00 hores de l'11 de maig de 2017.  
  
València, 22 de febrer de 2017.- El rector de la Universitat Politècnica de València: Francisco José Mora Mas.